L’Arracada màgica al Matagalls | Pas a pas, poc a poc, ja arribem\nLa cafetera del restaurant Collformic no para. Són al voltant de dos quarts de nou del matí i el cafè amb llet ben calent que amenitza la xerrada de retrobament ens predisposa a caminar. Els del Borredà SMOU tornem a la càrrega!\nSortim a per la primera de les tres pujades que la jornada ens depara. Es fa dur això de començar pujant, però a la que ens adonem ja tenim la primera a la butxaca. En Roger i l’Esteve arriben els primers i hem de cridar que afluixin i esperin. Els seus bessons no els deuen de fer mal, però els nostres, els de “la gent gran”, es queixen i molt.\nXino-xano, arribem a un petit pla que en diagonal ens porta a l’antic pou de glaç, punt de reagrupament i descans de tots els que pugen i baixen el Matagalls. Davant nostre tenim una visió perfecta del que segueix: la segona pala. Una pujada de terreny incòmode de caminar, per les lloses trencades de pedra grisa, on qui més qui menys bufa i esbufega tot pujant-la. Hem acordat que en superar aquest segon objectiu pararem a esmorzar. Dit i fet. Cadascú al seu ritme, tots arribem al pla verd. Vaques i algun toro fan com que no veuen a ningú dels qui per allà ens movem i van al seu rotllo.\nReconfortats per l’entrepà, la xocolata de la Concep i les ben plantades magdalenes que porta en Joan, seguim avançant. Ara tenim el tros més suportable, el més pla. També el que ens deixarà a l’inici de la tercera i última pujada. En Guiu s’entesta a tancar la comitiva. Vol ser l’últim. Però això només dura uns minuts, perquè com nen que es canvia d’opinió i ara corro, ara camino, ara paro…\nJa veiem molt a prop la creu del cim. Com sempre, aquesta vegada tampoc estarem sols allà dalt. Durant tot el recorregut hem avançat o ens han avançat altres muntanyencs; ens hem creuat en el descens dels més matiners o dels més ràpids; durant tota l’estona hem vist sempre gent al cim.\nEn arribar-hi, alegria, petonets de cim i a contemplar tot el que els nostres ulls i la boirina llunyana permeten. Els Pirineus estan però no els veiem, com tampoc veiem la ciutat de Barcelona. El dia és poc propici per gaudir de cap horitzó. Llàstima.\nL’Enric va d’un cantó a l’antre. L’Àngels es retroba amb la muntanya. La Mercè com si res, descansada. La Concep que vol la foto de cim. El Joan que diu que això ha estat fàcil. En Guiu que no diu res, però segueix corrent d’un lloc a un altre, darrera en Roger i l’Esteva, que els ha faltat temps per pujar a la taula de pedra…\nLa Marta i la Teresa se’n van. Tenen un dinar familiar. En aquest instant és quan la Teresa s’adona que ha perdut una arracada. Diu que ha estat ara mateix que ha caigut. Li preguntem com es per començar a buscar i ens mostra el seu parell. El que són les coses. L’arracada que busquem és del mateix color dels milions de petites pedres que ens envolten. Fins i tot la seva forma rodona fa difícil la seva localització. Al final desistim. Allà es queda l’arracada, al cim del Matagalls, entre centenars de pedres i pedrotes de tons grisos.\nPoc després de marxar mare i filla la resta decidim també iniciar el descens. Com anem molt bé de temps, una part del grup ens acostem fins a un petit turó proper. La resta baixen tranquils i sense pressa.\nDesprés d’inspeccionar la zona, emprenem la marxa enrere i assolim per segon cop el cim del Martagalls. Des de aquest punt comencem a córrer en direcció Collformic. Al poc trobem el primer grup i l’avancem. En arribar al pou de gel parem per esperar-los i reagrupar-nos. Descansem cinc minuts i reprenem la marxa, uns caminant i altres de nou corrent.\nJa es veu Collformic i el restaurant. Ens espera un bon dinar. A mesura que anem arribant ens estirem al petit prat que hi ha entre el restaurant i l’aparcament. El sol brilla, però la suor ens refreda. En Joan i en Guiu se’n van a casa a dinar. Els substitueixen a la taula la Maria Pilar i en Lluís, que vénen de la Cursa dels Bombers de Barcelona i que no han volgut perdre’s l’àpat que ens espera.\nEntrem de nou al restaurant i ens asseiem a la mateixa taula de fa unes hores, quan el cafè amb llet. Mentre esperem al cambrer, l’Esteve descobreix amb sorpresa que l’arracada perduda de la Teresa és allà, al cul de la cadira, just a on ella s’havia assegut al matí. Curiós. La Teresa convençuda que l’havia pujat al Matagalls i perdut allà -va sentir com queia!- i resulta que no, que s’havia quedat descansant al restaurant. O potser no? T’imagines que el pendent hagués pujat amb la Teresa i baixat pels seus propis mitjans? I si va cobrar vida? És un pendent màgic? És estrany que el trobéssim on no hauria d’estar… Un misteri que aquesta nit intentaré resoldre. Parlaré amb ell. Ja t’explicaré si és un simple pendent o si és un pendent màgic.\n« Borredà SMOU a Caminant per Catalunya: PUIG LLUENT Propera Sortida: La Nou > Sobrepuny > Sant Romà de la Clusa > La Nou »\nConcep (21:12:36) :\nEstic descarregant les fotosi la Teresa ja no duia “L’Arracada màgica” quan varem parar a esmorçar!!!!.\nJoan (17:32:09) :\nEl Lluis diu “En arribar-hi, alegria, petonets de cim i a contemplar tot el que els nostres ulls i la boirina llunyana permeten”. Que quedi molt clar que a mi no em va donar cap petó de cim. Perdoneu, però jo ho havia de dir!


Confitura de Muntanya. Alpinisme CEC: BTT. Criminals amb dues rodes\nNo acostumo a posicionar-me públicament, però això no ho podia fer des de l' anonimat. Aquest escrit està fet des de la mala llet, el fàstic, i la repugnància. Sé que em portarà problemes amb amics que m' estimo i respecto, i semblarà poc reflexionat, exagerat, i esperpèntic. Però se me'n refot. Estic emprenyat. I malgrat tot està escrit des del coneixement i la reflexió pausada. Els que no som prou intel·ligents, i no sabem fer servir la fina ironia, li fotem pel broc gros. I en aquest cas no em sap cap greu fer mal. M' hi torno.\nDe vegades les coses es torcen i val més parlar clar. Durant anys he estat bel·ligerant amb la gent que va a muntanya i es comporta pitjor que un porc mal abeurat. M' he barallat amb muntanyencs que ho deixen tot fet un fàstic, amb caçadors més porcs que els senglars que cacen, i excursionistes ocasionals incapaços de guardar un mocador de paper a la butxaca.\nPerò hi ha una secta molt perillosa, que fins i tot poden ser nets i polits a la muntanya, no hi deixen ni una molla de pa, però que són autèntics criminals de la natura.\nL' admirat i malaguanyat Joan Solà potser em permetria la llicència, si demano que es tregui dels diccionaris l' expressió bicicleta de muntanya o bicicleta tot terreny, i que BTT sigui Bicicleta Trinxadora del Terreny.\nUna vegada fa uns anys, estàvem descansant d' alt del Turbón, i van arribar tres motos. No ho recordo prou bé, però crec no eren trialeres sinó més aviat de cros, però tant li fa, no en sóc un expert. Inusualment vaig reprimir les ganes de llençar-les daltabaix amb pilots i tot, i ni tant sols els hi vaig fer cap retret. Encara em fa mal recordar-ho. Amb els anys he trobat gent amb moto per llocs inversemblants, i sempre he intentat fer entendre el mal que fan. Ha estat sempre inútil. M' emprenya molt ser el típic torracollons que sempre es discuteix amb els que vulneren reiteradament les normes més elementals de civisme, i sovint m'he fet el desentès en situacions flagrants, per no entrar en discussions estèrils amb descerebrats i cretins fastigosos que pugen amb motos al Puigsacalm per les Olletes, o a Cabrera per l' Osca, o al Montseny, a la Mola, al Caro, ... a qualsevol cim per qualsevol lloc. A poc a poc però, i amb els anys, la majoria s'han conscienciat, i ara ja només alguna mala persona és capaç de semblant imbecilitat.\nJo, que només sóc un alpinista de tercera fila, he tingut sempre molt clar allò de si no pots baixar, no hi pugis. Doncs: Si no hi pots pujar, no hi baixis, ignoro si algú ja ho ha fet servir, no m' estranyaria, però amics beteters, us regalo el lema.\nMolts muntanyencs combinen les ascensions a peu, amb la bicicleta de muntanya, sobre tot per entrenar entre setmana. Alguns dels millors alpinistes del país te'ls pots trobar pujant amb bicicleta, i baixant per llocs inexplicables. Són gent a qui admiro, però que no puc entendre com poden tenir aquest menyspreu a la natura. Segurament són els mateixos que han convertit en un femer, al Nepal o al Tibet, els cims de l' Himàlaia. Quan veus els esforçats ciclistes pujant per una costoruda pista cap a qualsevol coll, inevitablement sents l' admiració i el respecte cap a l'esportista. Saps que el ciclisme és, després de l' alpinisme, probablement l' esport més dur que hi ha, encara que a diferència de nosaltres, ells baixen molt més descansats. Però també sempre s'esvaeix aquesta possible admiració quan saps que, d' una forma repugnant, en lloc de baixar per la pista baixaran pel corriol estret i rocallós, molestant a qualsevol que puja a peu, destrossant, amb les seves frenades i derrapades, tot el recorregut, i afavorint l' erosió irreparable.\nQuin mèrit esportiu pot tenir baixar per un estret corriol a tota velocitat. Quin mèrit esportiu té saltar un marge, una pared de pedra seca. Si tenen vocació per l' espectacle circenc, que vagin al circ i mostrin la seva suposada destresa, però això no te cap valor esportiu.\nTots tenim en ment gran quantitat de llocs, a qualsevol muntanya del país on les BTT han erosionat els camins fins fer-los inservibles. Hem trobat bicicletes a dalt del Puigmal, o baixant per Coma de Vaca, al Monteixo, a la Tossa Plana de Lles... No diré el nom per no donar pistes a aquests delinqüents, però hi ha una ermita a la Garrotxa on s'hi puja per un corriol des de fa com a mínim 800 anys. Aviat no s'hi podrà pujar perquè els suposats esportistes amb dues rodes, pugen per una pista propera i baixen pel corriol, i l' han destrossat. Si no hi pots pujar no hi baixis, gamarús. No tenen la capacitat física ni tècnica per pujar-hi, No tenen prou força a les cames, prou resistència mental per enfrontar-se a una duríssima ascensió pel corriol, per això pugen per la pista, fins i tot alguns amb cotxe tot terreny una part. I després aquests valents milhomes baixen pel corriol emprenyant a tot déu, i convertint-ho tot en un xaragall immens Això si, t' en pots trobar algun que puja pel corriol, de vegades amb la bicicleta al damunt en els trams més durs. Aquests si que estan forts. Aquests són els pitjors. Aquests són els "professionals", els autèntics criminals amb dues rodes. Els que obren nous camins entre els matolls, els que tracen noves vies pel mig del bosc, quan als corriols que han destrossat amb els seu pas, han fet el xaragall tant profund que els pedals els hi toquen les vores, després obren un nou camí, i un altre, i un altre. Que intrèpids que són ! Com cantava en Quico ... si volessin, no veuríem mai el sol.\nHi ha un lloc paradigmàtic de tot això, i com a gironí ho conec bé. És el Castell de Sant Miquel entre Girona i Celrà. Fa més de quinze anys uns abnegats voluntaris veterans, la colla d' en Sidro, varen començar a netejar el cim, als voltants de la vella capella i de la torre de telegrafia òptica. Els gironins li hem agafat gust a pujar-hi. Els corredors de fons, els que fan curses de muntanya, els excursionistes, o els caminadors habituals hi pugem al despertar el dia, sobre tot els caps de setmana. L' ascensió no és que sigui d' una gran bellesa, però és agradable, i des de el cim en un dia clar, la vista és excepcional. Amb el temps els de les BTT també van descobrir les possibilitats de les pistes que pugen o envolten Sant Miquel. Però és clar han de baixar. El corriol que habitualment fem servir per pujar-hi la majoria, té trams molt drets, inabastables per pujar-hi els de les bicis. Però hi baixen. El perill d' atropellament és constant en els dies més concorreguts. Han fet malbé el corriol que cada vegada s' assembla més a un rec, i com que en aquest estat a ells ja tampoc els hi va bé, han començat a fer traçats alternatius, a veure qui en sap més de fer el merda. A la part del cim, que hi ha alguna terrassa, també han fet destrosses evidents. I encara diuen que som uns exagerats, que quin mal pot fer una ecològica bicicleta. Doncs a Sant Miquel, al cap de l' any n'hi pugen unes deu mil, pel cap baix. Gaia perquè no te'ls menges !\nDiuen que hi ha gent que practica BTT amb respecte a la natura. Jo en conec algun, però per desgràcia són minoria.\nTal com diu l' admirat Eudald Carbonell, l' espècie humana encara està a les beceroles de l' humanització, li queden molts anys d' evolució per ser autèntics humans, per ser l' espècie socio-cultural (que em perdoni per no saber-ho explicar millor). En això penso quan la nostra televisió pública nacional de vegades mostra les floritures "extremes" dels fanàtics del BTT, i en fa apologia en un conegut programa "d' aventura" que tots teniu en ment. Esperem que algun dia baixin de l' arbre i evolucionin. Fa un fàstic immens que aquesta gent es puguin autoanomenar esportistes.\nLes il·lustracions són baixades d' internet, he considerat que posar fotos seria trepitjar l' ull de poll a algú, i tampoc cal.\nConfitat per Alpinisme C.E.C. el 6.12.10\nConec uns dels BTT´s que en pujar per una muntanya, se la váren emportar dins la motxila!!.\nFaig trial (en una reserva, ara), estimo la Natura, vinc de pagès, i tant de bó pogués tornar a obrir camins tancats d´aquesta selva en que han convertit el bosc els talibans eco-dictadors.\n7 de desembre de 2010 a les 12:27\nEmili, les formes et perden! Aquest mateix text, redactat d'una manera diferent, crec que seria molt millor... Perquè jo estic molt d'acord amb les coses que dius, desde el meu humil punt de vista (si tu ets un "alpinista de tercera fila", jo sóc un excursionista de vuitena regional B amb opcions a baixar de categoria)\nEn fi! Ningú pot dubtar que les BTT, i no parlem de les motos, fan malbé els camins. El problema és la manca de sentit comú.\nAccepto que molta gent de Catalunya, com en Toy Folloso, li agradi el trial. Hi ha una gran tradició. Però per això hi ha els circuits.\nS'ha de racionalitzar l'accés a la muntanya.\nUna BTT no fa mal, però cent xafen el camí.\nUn excursionista no fa mal, ni cent tampoc.\nCrec que una de les principals raons per accedir a la muntanya és l'amor a la natura.\nDeixar la muntanya tal i com te l'has trobada, no perjudicar-la. Si saps que la teva acció xafa els camins, n'hi ha per rumiar-hi. Val la pena? No és millor practicar el teu esport a un lloc on no perjudqui els camins?\nToy Folloso: a ningú li agraden els "talibans eco-dictadors", però tampoc els pagesos de tota la vida que aboquen els purins al riu quan fa un bon xàfec. Com tot, es tracta de racionalitzar.\n7 de desembre de 2010 a les 16:01\n"Miliu", què he de fer ara, deixar la bici a casa? cremar-la?\nVas passat de voltes !!!!\nTens raó que hi ha molt de salvatge, però no tots som igual.\n7 de desembre de 2010 a les 18:29\nSi no t'agraden les bicicletes,no cal insultar.\nBé, d'animals n'hi ha a tot arreu! Sempre cal respectar les coses i a tothom, de vegades no es pot, però no serà de manera voluntària. Jo també vaig en bicicleta, més aviat de cicloturisme, i és clar, en aquest món es promou l'esport competitiu, i el "marica l'últim!!, i així anem. Per sort, els gamberros no acostumen a passar del deu per cent, però emprenyen molt. Cal molta pedagogia i educació per a tothom!\n12 de desembre de 2010 a les 10:02\nEmili, t'has quedat curt.\nJo he vist arribar una furgoneta amb 8 o 10 bicis BTT a d'alt el santuari de "Els Àngels" i els ciclistes en altres cotxes. Després d' un esmorzar a base de vi i carjillos, han agafat les bicis només per baixar i fer malbé els corriols. Quins esportistes !\nPer cert, a els teus amics de la colla d' en Sidro ahir els hi van donar el XIV premi Cirera d' Arboç per la restauració que han fet de l' espai del castell de Sant Miquel, i que els de les BTT es dediquen a destrossar.\nPots llegir la noticia al El Punt:\nPere de les Gavarres\n12 de desembre de 2010 a les 17:29


FITOSANITARI - Gold Control\nPrevenim les plagues i erradiquem el seu rastre\n· SERVEIS DE FITOSANITARIS\nL’objectiu dels tractaments fitosanitaris consisteix a prevenir les plagues, i a més, disminuir els efectes negatius que causen tant a les persones, animals o plantes.\nAquestes tècniques han de ser sempre realitzades per professionals qualificats per assegurar el control integrat.\nÉs important conèixer la periodicitat de certs tipus de plagues per poder realitzar tractaments preventius més eficaços, que seran de màxima importància per a sectors com la sanitat i l’alimentació. I, precisament, d’això s’encarreguen els tractaments fitosanitaris.\nContacta’ns per més informació i pressupost.\n· La fumigació de gasos preventius aporta beneficis:\nMètode eficaç i preventiu\nApte per a tota mena de superfícies\nEs pot aplicar durant tot l'any\nApte en temperatures fredes i calentes\nPoden utilitzar-se contra moltes plagues\nNo és perjudicial per a les persones


El SESC gestionarà tant l’enviament de les mostres als serveis com la tramesa dels informes dels serveis als veterinaris que han fet la consulta.\nEnviades a l’adreça de correu electrònic introduïda al formulari.\nCòpia al departament que contracta el servei, per a control i seguiment.\nS’enviarà al inspector que ha fet la sol•licitud un informe d’assessorament del SESC per correu electrònic que inclourà els resultats dels anàlisis sol•licitats.\nEls originals dels informes s’emmagatzemaran a l’arxiu del CReSA.\nLa plana del SESC també inclou un enllaç a HISTORIAL DE CONSULTES que consisteix en una blog on, de forma periòdica, es publicarà un resum de les consultes rebudes amb la corresponent resposta i les imatges aportades. En aquest historial no apareixerà informació de l’establiment o l’inspector que ha realitzat la consulta.\nMitjançant una llista de distribució s’informarà de les actualitzacions de l’historial. S’inclouran en aquesta llista els correus electrònics de les persones que hagin realitzat consultes i de tothom qui ho sol·liciti.\nEmmagatzemament de les dades: es mantindrà una base de dades amb la informació de totes les consultes rebudes.


Runner On The Waves Apartment Varna Bulgària - Ofertes d'hotels amb els MILLORS DESCOMPTES EN LÍNIA\n6 Stenka Razin Str., Asparuhovo Area, Zelenika, Varna, Bulgària, 9003 - Veure al mapa\nMés informació sobre Runner On The Waves Apartment\nPer als viatgers què vulguin captar les imatges i els sons de Varna, Runner On The Waves Apartment és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nRunner On The Waves Apartment ofereix un servei impecable i compleix amb totes les exigències dels més experimentats viatgers. L'hotel ofereix habitació familiar, servei de llançadora, lloguer de bicicletes, transport hotel/aeroport, aparcament de cotxes per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Runner On The Waves Apartment la base perfecta per a gaudir de la seva estada a Varna.


Mesures de seguretat i reorganització als camps: comença la collita de cítrics a l'Ebre sota l'amenaça de la covid-19 | Reusdigital.cat diari de Reus. Notícies i actualitat del Camp de Tarragona\nUn grup de persones collint mandarines en una finca\nLa collita de cítrics ha començat ja als camps del sud de les Terres de l'Ebre amb noves mesures de seguretat i canvis organitzatius per fer front a la covid-19. Cooperatives, magatzems i productors han hagut d'adaptar les tasques a la nova situació davant l'amenaça que una aturada forçada de la recol·lecció pugui enfonsar les bones expectatives del sector aquesta campanya. Tot i la maduració anticipada de les clementines, la demanda es manté en un nivell força alt, mantenint la tendència del tram final de la passada campanya. Els consumidors segueixen veient en els cítrics un aliment especialment indicat per reforçar el seu sistema immunitari davant les afeccions respiratòries i, especialment, el coronavirus.\n"Això d'entrada és bo, perquè podem arribar abans als mercats i tindrem més temps per collir-la. Però tenim el problema que molta fruita madura abans de temps i, com no ha plogut, haurem de veure a poc a poc si tota la collita serà apta per al mercat", reflexiona Carlos Roig, citricultor d'Alcanar i membre de la sectorial d'Unió de Pagesos.\nPerò més enllà d'aquesta evolució, el factor que realment pot acabar marcant la diferència per als productors és que la demanda segueixi sent alta. Tot i que amb una previsió quantitativa molt inferior, la irrupció de la covid-19 va alentir el bon ritme de la recol·lecció però, al mateix temps, va acabar esperonant la compra de cítrics per part dels consumidors arreu d'Europa.\n"Al començament de la collita d'enguany les importacions de tercers països han anat més de pressa i quan s'ha començat a collir la clementina a l'Ebre ens hem trobat amb els mercats més buits que en altres ocasions. Això fa que entri millor: les importacions de Sud-àfrica o Brasil i Argentina s'han avançat per la demanda més gran a Europa", reflexiona el mateix Roig.\nL'abast de la pandèmia, però, genera una gran inseguretat al sector. Especialment, davant la possibilitat que una onada de contagis massius pugui arribar a aturar la campanya. "Sí que és molt llarga: comença a l'octubre i acaba al maig o al juny. Però tenim una concentració de quilos al novembre i desembre. Si tenim afectació de covid-19 al camp i sobretot als magatzems seria un sotrac perquè si perds una setmana, ja no resulta econòmicament viable, fa molt de mal", subratlla el citricultor canareu. De moment, els casos han estat molt puntuals.\n"Fins a l'any passat quan una colla acabava una finca anava a una altra per ajudar a acabar o omplir un camió. Ara això ja no es pot fer per evitar contagis", indica. Això, en realitat, suposa que els treballadors puguin acabar collint i guanyant menys.\nAls magatzems, els protocols supervisats pel Departament de Salut són encara més estrictes: inclouen mesures de temperatura quatre o cinc cops durant la jornada als treballadors, que manipulen la fruita guardant distàncies i disposen de mampares de seguretat, a banda de complir les mesures bàsiques d'autoprotecció (guants, mascareta i rentat freqüent de mans).


El blat i el jull (Mt 13,24-43) | Parròquia Sant Ignasi de Lleida\nEl blat i el jull (Mt 13,24-43)\nEnviat per merce el ds., 07/18/2020 - 17:20\nSenyor, ets la llavor que generes vida. Ets feliç quan t’escampes suaument pel món i vetlles perquè cada llavor esclati curulla de Tu. Mai ni res fa canviar la teva decisió. Gràcies per la bellesa en què et mostres!\nEl cor arrogant dels homes vol desafiar-te pel desig d’erigir-se en Déu i, malmet la llavor que en ell has dipositat.\nTu els tractes amb clemència, respectes la seva llibertat, mai els retires la confiança, ni deixes de regalar-los noves llavors.\nEn la vida ens debatem entre el blat i el jull que entapissen el nostre cor i, ens cal discernir entre l’esperit i el nostre ego quin camí volem seguir.\nLa vida és un camp d’espigues curulles de grans barrejades amb altres, d’aspecte ben semblant, el jull. Creixen i maduren plegades, es balancegen creant onades i quan n’és el temps segades i, la teva compassió en decideix el seu destí.\nEl saber que convivim blat i jull en un mateix moment de la història, ens dóna l’oportunitat d’obrir els sentits i el cor i no jutjar als altres, ser compassius, no considerar-nos millors i, emmirallar-nos en el costat fosc de l’altre i preguntar-nos quin és el nostre?\nEl blat i el jull creixen plegats i Tu en tens la mateixa cura. Perquè a nosaltres ens fa tant de mal acceptar la diferència de l’altre, en la vida del qual t’has complagut i, sols Tu coneixes profundament?\nSenyor, perdona el nostre cor que fa créixer el jull i, omple d’esperança el nostre caminar en l’acceptació dels germans.\nSenyor, que la llavor de mostassa, que som cadascun de nosaltres, amb la teva cura exquisida ens faci un arbre de branques verdes i tendres, alhora ben resistents, que transmetin frescor, de fulles que es balancegin a ritme suau per airejar l’ambient, on es puguin aturar a reposar, inclús a fer el niu, els altres.\nSenyor que la meva vida sigui deixar créixer la teva llavor com a arbre d’acollida pels altres. Tu ets la branca on sempre trobo un lloc segur i càlid per reposar.\nDiumenge 19 de juliol de 2020


02.02.2015 15:17 h. Actualizado: 02.02.2015 21:15 h.\n—Una cosa és el cas Pujol, i una altra el cas d'ERC. Crec que afrontem un procés d'una transcendència excepcional i presentar aquesta compareixença del president Mas amb els termes amb què s'ha presentat en la comissió d'investigació no és la millor manera. És una reflexió que ha de fer ERC. I l'ha de fer a fons. Nosaltres necessitem tornar a incorporar en el dia a dia de la gent la potència que té el procés plebiscitari. I els elements de confrontació del dia a dia que interessen a Espanya no sé fins a quin punt interessen per al procés. I això ho hem d'explicar.\n—No volem entrar en una confrontació cos a cos, de dia a dia, amb les altres forces sobiranistes amb vista al 27-S. L'objectiu del 27-S no és quedar-se la part més gran de l'espai sobiranista, sinó eixamplar aquest espai. Nosaltres volem anar endavant, i potser n'hi ha que estan més preocupats pel debat del dia a dia. Això és el que ens ha demanat la gent, i per nosaltres no fallarà. La manera de recuperar això és tornar a dibuixar un horitzó potent d'esperança col·lectiva, tornar a fer política amb majúscules i explicar molt clarament l'oportunitat que tenim davant nostre. La confrontació en l'espai sobiranista ens interessa molt poc, perquè això que tenim davant és tan gran que hem de fer tant com sigui al nostre abast per sortir-nos-en, i fer-ho amb èxit.\n—Però ara vénen eleccions municipals i és difícil de pensar que no hi haurà confrontació.\n—Depenent de com ho enfoquem, tot i que no és la nostra intenció.\n—Propostes com la del jutge Vidal són vàlides?\n—Tenen alguns dels elements que poden servir. Tenir una base prèvia no sé si seria la millor opció, però com a material de treball per a tenir en compte és molt valuós, i de segur que hi ajuda, i de segur que ajuda a reescalfar l'ambient. Hem de reescalfar el procés, hem de tornar a escalfar l'ambient. La prioritat és posar en l'imaginari de la gent que tornarem reactivarem l'onada d'esperança, que és la primera matèria de què disposem.\n—Per què s'ha refredat tant?\n—Hi ha una dialèctica de confrontació entre partits polítics, que no hi ajuda. Volíem la candidatura conjunta, però al final hem acordat això. Doncs reescalfem l'ambient. Hi ha aquella sensació que preval la dialèctica de confrontació davant del procés transcendent que tenim davant. Hem de tornar a fer passar davant la dialèctica Catalunya-Espanya. Si anem amb termes clàssics s'afeblirà el conjunt. Ara hi ha una mica la sensació que fem política en termes clàssics. Això ho vol defugir CDC, perquè així no ens en sortirem. Si la nostra prioritat és eixamplar la base del sobiranisme sí que ens en sortirem.\n—Dèieu que ERC hauria de reflexionar a fons en aquest sentit…\n—És una reflexió que hauríem de fer tots plegats, no únicament ERC.\n—Ho dèieu a propòsit del cas Pujol.\n—Dic què volem fer nosaltres: si ens en volem sortir, hem de superar la dialèctica autonòmica clàssica de confrontació d'espais ideològics. La idea és si volem la independència o no.\n—Aquesta reflexió també l'hauria de fer Duran i Lleida? No ha estat prou lleial amb el president Mas?\n—No volem parlar de lleialtat. Però és evident que el president el 27 de setembre no convocarà unes eleccions normals, sinó plebiscitàries. Declaracions que posin en qüestió aquesta visió, que és la base de l'avançament electoral, generen confusió. No volem parlar de lleialtats, sinó de ser coherents amb allò que ha proposat el president, i que ha proposat CiU i el govern.\n—Duran pot dificultar que al final CDC i Unió vagin junts?\n—La primera cosa que hem de veure clara és per a què han de servir aquestes eleccions. Nosaltres ho veiem clar. Quan tots ho vegem clar estem convençuts que l'acord serà relativament senzill. Volem ser respectuosos amb el procés intern que ha obert Unió, i expressar el desig que l'espai d'èxit que ha estat CiU pràcticament quatre dècades es consolidi al servei d'un nou projecte que és la independència de Catalunya.\n—Però aquest espai d'èxit de quaranta anys pot deixar de ser-ho quan es demana una nova manera de fer política. Potser la fórmula ja no funciona.\n—No, si ens en volem sortir els hem de sumar tots, també els que tenen dubtes. Unió és extraordinàriament important i útil per a arribar a aquest entorn de gent que dubta sobre el procés. Ara hem de sumar, i no restar, i incorporar entorns. Hi ha gent que ve de l'independentisme convers, i el procés és viable i amb capacitat de guanyar gràcies als independentistes conversos. El nostre objectiu és eixamplar la base del sobiranisme, i per això Unió és un instrument molt útil.


Una unitat de cordó umbilical procedent d’Andorra dona l’oportunitat de salvar la vida d’un infant per quart cop\nAquest divendres ha tingut lloc a Andorra la reunió anual de la Comissió de seguiment del programa\n2 min. Andorra la Vella 05/10/2018 13:12\n651x366 Un moment de la reunió de la Comissió de seguiment del programa. / M. F. (ANA) Un moment de la reunió de la Comissió de seguiment del programa. / M. F. (ANA)\nAquest divendres ha tingut lloc a Andorra la reunió anual de la Comissió de seguiment del programa de donació d’unitats de sang de cordó umbilical durant la qual s’ha fet balanç del funcionament d’aquest programa en el decurs del darrer any. Per quarta vegada, una unitat de sang de cordó obtinguda d’Andorra ha ofert l’oportunitat de salvar la vida d’un infant. Aquesta dada posa de manifest la qualitat de la feina duta a terme, així com la contribució a la millora la vida de les persones, a través d’un acte altruista com la donació del cordó umbilical.\nEn aquest sentit, els membres de la comissió també han posat de relleu el bon funcionament del programa, que compta amb unes xifres de donació d’unitats de cordó molt elevades. L’any 2017, en el 56% dels parts efectuats, les dones estaven inscrites com a donants. Fins al 31 d’agost d’aquest any 2018, aquest percentatge s’eleva al 73,7% dels parts. Les xifres de donacions efectives també són molt positives, ja que la donació del cordó en parts ha augmentat del 32% al 37% en un any.\nA la reunió d'aquest divendres hi ha participat el ministre de Salut, Carles Álvarez; el secretari d’Estat de Salut, Joan León; representants de l’Organització Nacional de Trasplantaments d’Espanya i de l’Organització Catalana de Trasplantaments, del Banc de Sang i Teixits de Catalunya (on s’emmagatzemen les unitats de sang de cordó de les donants d’Andorra), del Servei Andorrà d’Atenció Sanitària (com a maternitat) i de la Fundació Crèdit Andorrà (que finança les campanyes de promoció). La Comissió de seguiment té com a principal responsabilitat la supervisió del funcionament del programa.


Sensors Meraki MT de temperatura, humitat, fuites i obertura / tancament\nMaria Cruz Alcocer2021-09-03T09:25:10+02:00\nBy Maria Cruz Alcocer\tCiberseguretat, Col·laboració partner Meraki, sensor aigua, Sensor fuites d'aigua, sensor humitat, Sensor obertura i tancament, sensor temperatura, Sensors, sensors meraki Comments Off on Sensors Meraki MT: Temperatura i Humitat (MT10) – Detecció de Fugues d’Aigua (MT12) – Obertura i Tancament (MT20)\nL’accés a dades és fonamental per a qualsevol procés de presa de decisions. L’impacte d’aquest entorn en constant evolució, està impulsant als clients a recórrer a IOT per aconseguir una major eficàcia, capacitat d’adaptació, així com seguretat per als empleats i reducció de despeses. Les empreses s’han d’adaptar i aprofitar les dades per crear més visibilitat, tot i que no es trobi ningú a les oficines oa les fabriques.\nAprovisioni i administri ràpidament milers de sensors per monitoritzar la temperatura, la humitat, les fuites i la intrusió . Simplement inseriu les bateries i afegiu-les a l’dashboard. Els sensors MT es connecten automàticament als dispositius MR i MV existents. Digueu-li adéu als servidors locals, les portes d’enllaç dedicades i el programari de gestió.\nEls sensors Meraki MT , Inclouen tres models per ajudar els clients a simplificar la monitorització de la infraestructura IT, els actius, i les instal·lacions per tal de mantenir-los en funcionament:\nSensors de Temperatura i Humitat – que permeten monitoritzar les condicions ambientals a fi de garantir que els sistemes HVAC de climatització funcionin correctament.\nSensors de Detecció de Fugues d’Aigua – que permeten monitoritzar fuites dels sistemes HVAC de climatització, les canonades, i els sostres abans que danyin la delicada infraestructura d’IT.\nSensors d’Obertura i Tancament – que permeten monitoritzar l’accés i l’estatus de portes, gabinets, entrades, entre d’altres.\n¿Interessat en provar de forma gratuïta els sensors Meraki MT?\ngestió centralitzada en el núvol\nEl dashboard de Meraki proporcina monitorització i administració assegurances de tots els seus productes Meraki, des MR fins MV i sensors de MT, des de qualsevol part de món.\nEstabliu llindars personalitzats per a dispositius i rebi alertes a través d’SMS, notificacions automàtiques, correu electrònic o utilitzeu webhooks per connectar-se a la plataforma que triï.\nConnectivitat Bluetooth automàtica\nUsant Bluetooth Low Energy (BLE) de 2,4 GHz, els sensors es connecten automàticament a dispositius MV i MR en la mateixa xarxa.\nConfiguració i instal·lació\nLa instal·lació sense cables, les opcions de muntatge flexibles i l’aparellament automàtic faciliten l’aprovisionament de milers de sensors en poc temps.\nCinc dies d’emmagatzematge Onboard mantenen les dades assegurances en cas d’una interrupció.\nLes bateries AA reemplaçables, amb fins a cinc anys de durada, eviten preocupacions.\nAutomatitzi l’anàlisi fora de l’dashboard, enllaç a serveis de tercers i afegiu dades de MT amb informació d’altres sistemes comercials.\nSegur i sempre actualitzat\nCada sensor Meraki MT compta amb un mòdul Trust Anchor (TAM), que autentica de forma segura el dispositiu i xifra tota la comunicació amb les portes d’enllaç de l’sensor. Combinats amb actualitzacions de firmware automatitzades, els sensors Meraki MT proporcionen alta seguretat en un paquet intel·ligent.\nCisco Webex® Room Kit Mini és un sistema de videoconferència basat en Intel·ligència Artificial (AI). Dissenyat a mida per a l'estil de treball de grup. És fàcil d'usar, implementar i administrar. Combina el còdec, la càmera, els micròfons i els altaveus en un sol dispositiu. Si disposa d'una pantalla... read more\nEl seu sistema telefònic suposa un llast per a la productivitat del seu negoci? CISCO BE6000\nEn alguna ocasió t'has qüestionat el següent? ¿El meu sistema telefònic suposa un llast per a la productivitat del seu negoci? CISCO BE6000 M'aventuro a assegurar que la resposta a aquesta pregunta és SI. Cal potenciar el negoci i una de les vies és deixar enrere un sistema telefònic antic que no... read more\nPer què escollir la seguretat de Cisco? Avantatges d'una arquitectura de seguretat integrada CISCO integra la seguridad en la red, nube, Internet, correo electrónico y terminales. Detecta las amenazas rápidamente y protege frente a ellas esté donde esté. Bloquea más amenazas, responde rápidamente a amenazas avanzadas y automatiza procesos para que... read more\nWifi6 IEEE 802.11ax també conegut com WiFi 6, és un tipus de WLAN en el conjunt IEEE 802.11. Aquest nou estàndard serà indispensable per al desenvolupament dels processos de digitalització, així com de la implantació de tecnologies com el 5G o Internet de les Coses. Està dissenyat per operar en els... read more\n26Dec 26 December, 2019\nWebex Flip. Samsung Flip + Cisco Webex Room Kit.\nWebex Flip. Samsung Flip + Cisco Webex Room Kit. Com es va anunciar a Infocomm 2019 (juny 2019), Samsung i Cisco han presentat la propera fase de la seva associació estratègica per millorar la col·laboració en el lloc de treball. Una solució de reunió que suposa la integració entre la... read more\nInforme CISCO sobre tendències en xarxes per al 2021. Resiliència. Força laboral i lloc de treball.\nInforme CISCO sobre tendències mundials en xarxes per al 2021. Força laboral i lloc de treball. Edició especial de resiliència empresarial: vegi les cinc tendències que impulsen l'agilitat i la resiliència en temps de disrupció. tendències: Força laboral: estendre la seguretat a una força laboral remota. Lloc de treball: permetre... read more\nTallafocs de pròxima generació Cisco ASA amb NGFW Firepower\nEls appliances de NGFW Cisco Firepower combinen tallafocs de xarxa amb l'IPS d'última generació més eficaç de el sector i una protecció enfront de malware avançat. nansa Firepower NGFW Firepower. Els nostres clients implementen la solució de tallafocs d'última generació de Cisco perquè, en un sol paquet, inclou: la capacitat per... read more


Marchena frena a la fiscalia durant l'interrogatori a Trapero - Empordà\nMarchena frena a la fiscalia durant l'interrogatori a Trapero\nNo deixa preguntar sobre les reunions amb Puigdemont abans de l'1-O\nACN 14.03.2019 | 16:44\nManuel Marchena presidint la sala durant el judici de l'1-O. ACN\nManuel Marchena presidint la sala durant el judici de l'1-O.\nEl president del tribunal, Manuel Marchena –després d'una deliberació amb la resta de membres- ha decidit no deixar a la fiscalia preguntar a Trapero sobre dues reunions que va mantenir amb Puigdemont i membres del Govern dies abans del referèndum. El tribunal, per unanimitat, considera que com que la fiscalia no ha demanat aquest testimoni -i en aplicació de l'article 708 de la Lecrim- preguntar aspectes que no ha plantejat l'acusació que l'ha demanat (en aquest cas, Vox) "desborda els límits dels desenvolupament de la prova". Encara tenen opció de preguntar sobre aquestes reunions les defenses que han sol·licitat el testimoni del major: la de Sànchez, Cuixart i Forn.\nAbans del recés per dinar, el fiscal Javier Zaragoza ha preguntat a Trapero per les reunions que va mantenir amb Puigdemont i membres del Govern els dies 26 i 28 de setembre. El major ha reconegut que les va demanar ell personalment les dues per tractar la posició dels Mossos davant la convocatòria del referèndum. Aquestes reunions han sortit abans en el judici, i els comissaris Emili Quevedo i Manel Castellví van assenyalar que es va demanar a Puigdemont que desconvoqués el referèndum i que ell es va escudar en què "tenia un mandat" de les eleccions i els va dir que tiraria endavant les votacions.\nEn aquest punt, el lletrat de Forn, Xavier Melero, ha interromput i ha recordat al tribunal que en ocasions anteriors no s'havia deixat preguntar a testimonis que no havien demanat sobre temes que no havien sortit prèviament. Trapero declara a petició de Vox i de les defenses de Cuixart, Sànchez i Forn. Però en l'únic interrogatori fins al moment –el de Vox- el lletrat Javier Ortega Smith no ha preguntat sobre aquestes reunions. És per això que Forn ha alertat el tribunal sobre aquesta qüestió.\nDesprés d'una deliberació dels membres del tribunal, Marchena ha dit que per unanimitat han mantingut el criteri que havien usat en ocasions anteriors. La fiscalia s'ha queixat perquè aquests fets estaven inclosos en l'escrit d'acusació, tot i que el ministeri públic no havia sol·licitat aquest testimoni.\nMarchena ha hagut d'evitar un segon intent de la fiscalia d'introduir aquesta reunió en una pregunta posterior. "Per més habilitat de la fiscalia i tot i la disposició del testimoni no pot preguntar sobre aquesta reunió", ha manifestat.


desmilitaritzem – Desmilitaritzem l'Educació\n12 April 2011 13 June 2013\nAl món moren cada dia 35.000 persones de fam o per manca d’atenció sanitària; hi ha 1.020 milions de persones que passen gana; només a… Read More »Manifest: Sortim de la crisi reduint la despesa militar\nAcció 1r Fòrum de l’FP i l’Ocupació || Desmilitaritzem l’Educació Tarragona\n17 March 2011 13 June 2013\n24 January 2011 20 October 2011\nLa pau no és només l’absència de guerra. La pau com a valor humà s’aprèn i es posa en pràctica dia a dia. Un cop… Read More »DENIP 2011\n10 December 2010 13 June 2013\nLa Campanya Desmilitaritzem l’Educació denuncia la provisió de 645.370 € per millorar la imatge de les Forces Armades. El 25 de Novembre de 2010 el… Read More »El Ministeri de Defensa dilapida els impostos en propaganda


Sleep @ Ipoh Mansion Park Ipoh Malàisia - Ofertes d'hotels amb els MILLORS DESCOMPTES EN LÍNIA\n71,Lebuh Park, Mansion Park,, Ipoh City, Ipoh, Malàisia, 30250 - Molt bona ubicació - Veure al mapa\nBarri Ipoh City Ipoh City Ipoh City Kampung Kuchai Ipoh City Ipoh City\nMés informació sobre Sleep @ Ipoh Mansion Park\nSituat a l'encantadora àrea de Ipoh City, Sleep @ Ipoh Mansion Park gaudeix d'una posició excepcional a la compres, els paisatges, els restaurants de Ipoh. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSleep @ Ipoh Mansion Park ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen àrea de TV/saló compartit.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sleep @ Ipoh Mansion Park és una elecció inteligents per a viatgers a Ipoh, i ofereix una estada relaxant i sense molèsties.\nComentaris de Booking.com (40)Comentaris d'Agoda (6)\nTots els tipus de viatgers (6)Famílies amb infants petits (1)Famílies amb infants grans (2)Grups (3)


viurealspirineus 11:04 20/04/20\nJordi Abella, Antropòleg, museòleg i director de l’Ecomuseu de les valls d’Àneu, es pregunta quina serà, després del confinament, la realitat dels museus, centres d’interpretació, jaciments visitables i altres equipaments culturals.\nals per pirineu des alt museus\nEl director de l'Ecomuseu, Jordi Abella / Ecomuseu de les Valls d'Àneu\nPortem més de tres setmanes de confinament. Una situació mai vista, inesperada i que ningú podia augurar durant els mesos de gener o febrer d’aquest any 2020. Un any que va començar amb algunes bones expectatives per al nostre país com que per fi, la Generalitat podia aprovar un nou pressupost, desprès d’anys i panys de fràgils pròrrogues. Fet que podia donar una certa estabilitat al sector públic. També es notava una certa normalitat d’alguns àmbits econòmics i la percepció general que la crisis del 2008 començava a quedar una mica més lluny en la memòria col·lectiva. Tot i que cal ser conscients que tampoc era una situació fàcil ni mancada de problemes i tensions econòmiques i socials. Probablement l’angoixa que vivim aquests dies ens pot temptar a una certa idealització d’aquest passat més recent, però, en tot cas, res comparable amb la situació actual que estem vivint.\nMés enllà del primer impacte del confinament, sobretot per la tràgica pèrdua de vides humanes i l’evident preocupació per la salut i seguretat de l’entorn familiar i social que ens trasbalsa profundament, també hem començat a reflexionar sobre els escenaris de futur que ens podem trobar en el postconfinament. Tothom, des del seu sector professional, personal i territorial, està patint i intenta imaginar amb quin nou món ens trobarem.\nSiguem conscients, però, que la majoria d’aquests exercicis casolans es fan des de la subjectivitat, acompanyada d’altes dosis de percepcions personals i malauradament amb una gran manca de dades contrastades. Probablement farà falta una llarga temporada d’estudis i anàlisi rigorosos de dades reals per aportar una mica de llum més fiable. En tot cas, i si em permeteu la gosadia, intentaré fer una mica de ciència-ficció i aportar algunes reflexions personals sobre quin futur ens pot esperar en l’àmbit dels museus i el Patrimoni Cultural en l’Alt Pirineu després del confinament.\nEls museus, centres d’interpretació, jaciments visitables, arxius i biblioteques de tot el país han hagut de tancar les portes al públic i optar en la majoria dels casos pel teletreball.\nUn dels grans efectes que ja està comportant la pandèmia és sense dubte la davallada econòmica. El confinament està suposant el tancament al públic d’empreses, comerços i espais comercials que no es considerin essencials. Tan sols això ja està comportant una de les majors crisis econòmiques que ha viscut el nostre país. Aquesta situació també té un impacte econòmic directe en l’àmbit del patrimoni cultural. Els museus, centres d’interpretació, jaciments visitables, arxius i biblioteques de tot el país han hagut de tancar les portes al públic i optar en la majoria dels casos pel teletreball. Aquest tancament de portes està implicant l’extinció absoluta d’un dels recursos econòmics directes per a molts dels equipaments pirinencs: Les entrades, la botiga o els ingressos aportats per la gestió d’activitats didàctiques, culturals o familiars. Tenint en compte que el confinament ja ens ha fet perdre la Setmana Santa, uns dies bàsics donats el gran flux de visitants que habitualment comporta, la minva econòmica ja és evident i dramàtica. També hem de tenir en compte que els mesos d’abril i maig es caracteritzen al Pirineu per les activitats i estades d’escoles foranies de primavera i els viatges de final de curs que acostumen a comportar un important consum d’activitats patrimonials i de visites a museus. I no cal dir, els letals efectes econòmics que podria representar perdre també l’estiu com a període d’activitat econòmica (situació que comença a estar sobre la taula) i que representa un dels períodes amb més visites i consum cultural al Pirineu.\nAquest impacte econòmic no implica només als museus i equipaments patrimonials que directament perden una bona part dels seus ingressos propis, sinó que també estan afectant a tot un seguit de petites empreses i autònoms que són contractats per aquests equipaments. Guies, empreses de serveis vinculades a la didàctica, a la interpretació, la restauració o la gestió o fins i tot productors locals que venen part de les seves produccions en els espais patrimonials. És evident que el valor econòmic dels museus va més enllà de la seva capacitat de captar recursos propis i de crear un seguit de llocs de treball directes. També són focus de dinamització econòmica que comporten una important dinamització de petites empreses locals i autònoms al seu voltant. Sens dubte tot aquest petit univers econòmic ja està essent afectat per la situació actual i a la curta o a la llarga pot acabar amb la implementació d’ERES o tancament d’empreses vinculades al sector patrimonial.\nEls museus també són focus de dinamització econòmica que comporten una important dinamització de petites empreses locals i autònoms al seu voltant.\nPer una altra banda, una gran part de la gestió dels museus i equipaments patrimonials a l’Alt Pirineu penja del sector públic, sigui des de l’àmbit municipal, comarcal o autonòmic en el cas, per exemple, dels Parcs naturals. Si bé a curt termini els equipaments públics sembla que podran aguantar millor l’impacte econòmic del confinament que els que depenen únicament del sector privat, a mig o llarg termini també en poden ser dramàtiques les conseqüències, sobretot per als ajuntaments. En aquests darrers anys s’han fet veritables esforços per mantenir tècnics i tècniques vinculats a la gestió patrimonial (sobretot si tenim en compte que un dels efectes més perversos de la crisis del 2008 va ser un gran afebliment i reducció dels equips humans d’aquest sector, fet que encara estàvem arrossegant). En el finançament d’aquests tècnics i gestors, que no acostuma a estar vinculat a cap subvenció externa sinó que s’assumeix des dels recursos propis municipals, els diners recaptats en concepte d’entrades, lloguer d’espais, vendes de botiga o altres serveis propis són fonamentals. Quan més duri el confinament, més dèficit generarà la situació i més complicat serà mantenir de manera estable aquests i aquestes professionals.\nEn aquests darrers anys s’han fet veritables esforços per mantenir tècnics i tècniques vinculats a la gestió patrimonial\nEn aquest sentit, i tenint en compte que aquest sector no s’ha recuperat encara del greu impacte que va patir durant la crisis del 2008, és molt possible que no aguanti un altre embat de les proporcions que es preveuen pot tenir aquesta nova crisis. Aquest efecte en el sector professional del patrimoni tindria, però, unes conseqüències dramàtiques que anirien més enllà del fet de la destrucció d’alguns llocs de treball (evidentment prou greu en sí mateix) i que acabarien repercutint en tot el territori pirinenc. Implicaria, sobretot, la desaparició de polítiques actives de conservació, gestió i dinamització del patrimoni cultural del Pirineu. Un dels recursos endògens i més potents de que disposa el nostre territori per articular projectes de desenvolupament local, cohesió social i sostenibilitat. Sens dubte el Pirineu no disposa de tants recursos locals amb les potencialitats de futur que té la gestió dels recursos patrimonials (entenen tant els naturals com els culturals, els materials com els immaterials). Per tant, potser ja comença a ser hora que valorem aquest àmbit com és mereix i el considerem estratègic per al Pirineu i la resta del país. I l’entenguem no com un sector econòmic secundari, sinó com un veritable motor de desenvolupament que cal vetllar i protegir.\nCaldrà reivindicar, un cop més, la necessitat de treballar plegats en l’àmbit de l’Alt Pirineu i crear o reforçar plataformes reivindicatives que ens permetin guanyar múscul i visibilitat\nDes d’aquesta perspectiva caldrà reivindicar, un cop més la necessitat de treballar plegats en l’àmbit de l’Alt Pirineu i crear o reforçar plataformes reivindicatives que ens permetin guanyar múscul i visibilitat. La situació econòmica en que quedarà el nostre país desprès del confinament farà que hi hagi un nou replantejament dels pressupostos de les administracions i podem tornar a caure en el parany d’entendre la cultura i el patrimoni com a sectors de tercera o quarta línia, no prioritaris ni essencials. Tenim l’experiència de la crisis del 2008 en que malauradament vam tornar a comprovar en pell pròpia que el sector de la cultura va quedar totalment minvat, i al Pirineu encara més. Una de les respostes més encertades a aquella crisis va ser la creació de xarxes estables que ens han permès poc a poc anar superant aquella situació de feblesa extrema a partir de la cooperació i el treball conjunt. Ara tenim més experiència, tenim instruments a l’abast més desenvolupats, engreixats i afinats. Però haurem d’estar atents de que el tsunami i el terratrèmol en el que ens estem submergint, i que implica transversalment a tots els sectors econòmics i socials del país, no ens torni a deixar en aquell estat catatònic del que ens ha costat tant recuperar-nos. Caldrà trobar els màxims suports possibles, tant dels sectors polítics com dels propis tècnics i, sobretot de la societat que en darrer terme és qui dona sentit i legitimitat a la nostra feina des del sector del patrimoni.\nAquest procés de reforçar el treball en xarxa haurà d’anar acompanyat de la reivindicació dels recursos per assegurar el funcionament d’aquestes estructures cooperatives, del compromís de les administracions locals i nacionals en mantenir les seves estructures patrimonials i no deixar-les defallir d’inanició, però també del compromís per part del sector del patrimoni de desenvolupar projectes cada cop més socials, compromesos amb el futur i arrelats al territori. Caldrà doncs un gran pacte de fons sense el qual serà difícil sobreviure. No hi ha dubte que aviat haurem de començar a competir pels recursos econòmics, com sempre hem fet, però ara sota més tensió i dificultats i amb un entorn de gran complexitat. I per fer-ho necessitarem reivindicar i defensar cada cop més quin és el nostre lloc en la societat i quines noves funcions, llenguatges i usos socials podem aportar a uns temps en constant transformació.\nSi d’alguna cosa serveix el confinamental que estem sotmesos ha estat per desenvolupar i millorar la creativitat, la solidaritat i la dimensió digital dels museus pirinencs\nNomés una darrera idea més, intentant donar un to més positiu ala situació que vivim. Si d’alguna cosa serveix el confinamental que estem sotmesos ha estat per desenvolupar i millorar la creativitat, la solidaritat i la dimensió digital dels museus pirinencs. Són abundants les iniciatives de posada en valor, participació i difusió del patrimoni de l’Alt Pirineu que s’estan desenvolupant des de les xarxes socials i per Internet. Jocs de participació popular, originals propostes d’accions a fer des de casa o simplement rendibilitzar recursos digitals que ja existien i que s’havien explotat poc, ara ens serveixen per omplir les estones més dures i difícils del confinament, tant dels grans com dels més joves. Tota aquesta activitat online, fruit de la solidaritat i del compromís de les institucions, empreses, i persones que gestionen el patrimoni pirinenc està essent un perfecte banc de proves per desenvolupar un nou llenguatge i una manera de comunicar que potser encara teníem poc treballada i assumida des de l’Alt Pirineu. Aquesta nova dimensió digital ens pot ser de gran utilitat en un futur que es presenta complex, estrany i de difícil previsió. Aquest fenomen, però, també té una cara perversa sobre la que caldrà reflexionar quan sigui el moment. El de la gratuïtat del consum cultural. És evident que tots els sectors culturals s’han bolcat en apropar els seus productes a la societat. Des de llibres, cinema, teatre i visites virtuals, etc...i per aconseguir una major difusió han optat en molts casos per fer-ho gratuïtament. Aquest fet pot comportar a la llarga un procés de desvalorització econòmica del producte cultural i pot acabar d’ensorrar el sector cultural. De fet, en aquests moments aquest és un dels grans debats del sector que està bullint a les xarxes socials.\nUn cop més ens haurem de tornar a arromangar per reivindicar i defensar, entre tots i totes, aquest sector tant bàsic i estratègic per a l’Alt Pirineu.\nMalauradament, i ja des del seu més remot origen, la gestió del patrimoni i les institucions museològiques s’han hagut d’anar adaptant als temps i a les demandes de la societat. Sovint han existit corrents internes crítiques en la museologia que han reivindicat una mirada diferent en que l’important no és únicament l’objecte o el patrimoni en sí, sinó la seva dimensió social i territorial. Ara tornem a estar davant d’un nou repte, d’una nova prova de tensió que ens obligarà a adaptar-nos, repensar-nos i dissenyar noves estratègies de futur. És un repte que no serà fàcil assumir, però que sembla inevitable i que ja tenim aquí. Caldrà moltes dosis de cooperació, capacitat organitzativa i creativitat per poder superar-lo. Un cop més ens haurem de tornar a arromangar per reivindicar i defensar, entre tots i totes, aquest sector tant bàsic i estratègic per a l’Alt Pirineu.I si finalment aquest ha de ser l’escenari, allà ens hi trobarem. Molts ànims i cuideu-vos molt!\nAntropòleg i museòleg. Director de l’Ecomuseu de les valls d’Àneu


Turisme millora l’accessibilitat de les platges del Morrongo i la Caracola - Maestrat TV\nTurisme millora l’accessibilitat de les platges del Morrongo i la Caracola\nS’han adquirit dos caminadors de platja per a persones amb dificultats de mobilitat i 100 metres de passarel·les enrotllables per a transportar les cadires amfíbies fins a la vora de la mar.\nLa Regidoria de Turisme ha invertit 15.290 euros a través d’una subvenció de la Conselleria d’Igualtat i Polítiques Inclusives per a millorar l’accessibilitat a les platges del Morrongo i la Caracola, les dos que compten amb bandera blava.\nL’actuació ha consistit a adquirir dos caminadors de platja per a persones amb dificultats de mobilitat i 100 metres de passarel·les enrotllables que permeten transportar amb més facilitat les cadires amfíbies fins a la vora de la mar. Aquestes passarel·les també les poden fer servir les persones que caminen amb crosses o amb caminadors propis.\nLa regidora de Turisme, Isabel Cardona, ha emmarcat aquesta actuació en «l’aposta constant de l’Ajuntament de Benicarló per anar implementant millores a les platges». Cardona ha afegit que «aquestes passarel·les i els caminadors eren un compte pendent que teníem amb les persones amb mobilitat reduïda, que ara podran arribar fins a la vora de la mar sense cap tipus d’entrebanc».\nLa Brigada d’Obres i Serveis s’encarrega diàriament de la neteja i el manteniment de les passarel·les.


El Lleida “B”, l’obstacle per assolir la setena | FC Martinenc\nInici » Futbol » Primer equip » El Lleida “B”, l’obstacle per assolir la setena\nEl FC Martinenc juga demà diumenge a les 12 hores al Municipal del Guinardó una nova jornada on defensa el liderat del grup 2 de Primera Catalana. L’objectiu dels homes de Miguel López és aconseguir la magnífica ratxa de 7 victòries consecutives contra un dels rivals poderosos de la categoria, el Lleida Esportiu Terraferma B.\nUn duel de màxim nivell, primer classificat contra el quart, que ha despertat molta expectació. BTV farà el partit en directe i Ràdio Marca l’ha considerat el partit Màster de la jornada, per tant hi haurà molt seguiment del matx.\nEn l’aspecte esportiu, el Martinenc viu un inmillorable moment després del 0-5 al camp del Tortosa, que el consolida encara més com a líder. Miguel López tindrà tots els jugadors disponibles excepte Villegas. El míster està rotant molt i està fent sentir important a tota la plantilla, que li respon amb victòries.\nPer la seva banda, el Lleida B també arriba en bon moment després de superar en els darrers dies el Viladecans (1-2) i apallissar el Balaguer (6-2) i ja és quart. Un partit que segur serà molt entretingut i on el Martinenc vol seguir sent fort a casa.\nEl suport del públic serà fonamental un cop més per aconseguir els objectius. Ull amb el canvi horari, no us perdeu l’espectacle del Guinardó!\nEl rival en xifres: Girona B


Habitacions i estudis per a viatges | Melon District Marina\nInici // Sóc Viatger // Barcelona // Melon District Marina // Habitacions i estudis\nDescansa a la teva habitació privada després d’un llarg dia visitant la ciutat. L’habitació medeix 12 m2 i té un llit doble còmode (135 x 200 cm) i una cambra de bany privada, a més d’un escriptori i un armari doble. Mostra galeria de fotos\nRESERVA Serveis inclosos al preu\n1 neteja d’habitació (a partir de 6 nits)\nAmenities (xampú i gel)\nAquesta habitació twin de 12 m2 té 2 llits individuals (90 x 200 cm), armari i bany, per a una major comoditat dels que compartiran aquest espai. Mostra galeria de fotos\nLa millor opció si véns amb amics és aquesta habitació de 18 m2 amb 3 llits individuals (90 x 200 cm) i bany propi. Mostra galeria de fotos\nAccés a Cooking Lounge Al final del passadís trobaràs aquesta sala-cuina compartida entre les 10 habitacions de la planta. T'hi pots preparar l'esmorzar abans de sortir a descobrir la ciutat o relaxar-te al final del dia mirant la TV o xerrant amb els altres hostes.\tMostra galeria de fotos\tEstudis\nTot el que necessites a l’habitació. Aquest espai de 18 m2, a part de comptar amb un llit doble (135 x 200 cm) i un bany, disposa d’una cuina completament equipada. A més, disposa d’un armari doble, escriptori i tauleta.\nTota la comoditat en un mateix espai. L’estudi fa 24 m2 i té un llit doble (150 x 200 cm), una petita sala d’estar amb cuina completament equipada i un bany, a més d’un armari i un escriptori doble.


“L’aplicació del 155 s’ha fet d’una manera molt proporcionada” | Redacció | Mataró | Política | El Punt Avui\nMataró - 8 desembre 2017 2.00 h\nNúmero 29 a la llista del PP per Barcelona\n“L’aplicació del 155 s’ha fet d’una manera molt proporcionada”\nNascut a Mataró al 1965, és regidor popular a l’Ajuntament des del 2003. Actualment també té el càrrec de president local del partit i és membre de la seva executiva catalana\nJosé Manuel López , davant de l’ajuntament de Mataró, on és regidor pel PP des del 2003 EL PUNT/AVUI.\nEl PP s’erigeix com a portaveu de l’anomenada “majoria silenciosa” en aquestes eleccions?\nEl PP no només es pot erigir en portaveu de la “majoria silenciosa”, però s’ha demostrat aquests dies que hi ha un gran nombre de catalans amb els quals no s’estava comptant que han sortit al carrer i que no estan d’acord amb el que ha succeït a Catalunya.\nEn la qüestió catalana, què els diferencia de Ciutadans (Cs)?\nLa situació s’ha portat a un límit en el qual hi ha poques diferències perquè tot està molt extremat. Amb el bàsic hi coincidim [amb Cs], però creiem que hi ha hagut diferències importants. La defensa del sentiment d’espanyolitat i catalanitat, de l’ordre constitucional o de la llei són coses que ens apropen molt. A mi, en aquest sentit, em costa trobar-hi diferències.\nCreu que hi ha hagut errors per part del govern central a l’hora de gestionar la resposta al procés català?\nSegur que hi ha hagut errors i segur que les coses es poden fer, vist en perspectiva, d’altres maneres. També li haig de dir que les coses s’han portat molt als extrems i era molt difícil trobar respostes diferents en una situació com, per exemple, la que es va donar al Parlament els dies 6 i 7 de setembre amb un desafiament a l’ordre constitucional. La resposta que ha donat el govern de l’Estat, amb Cs i PSOE, no diferiria gaire del que faria qualsevol govern de qualsevol estat europeu. La paciència que ha tingut Mariano Rajoy ha sigut infinita. Crec que l’aplicació del 155 s’ha fet d’una manera molt proporcionada\nQuè ha de passar perquè s’aixequi el 155 i la intervenció de la hisenda catalana?\nSón dues coses diferents. Pel que fa al 155, el dia 21 hi haurà unes eleccions, i a partir de l’endemà s’haurà de conformar un nou govern dins la legalitat constitucional, i per tant el 155 deixa de tenir sentit. Aquest article s’ha aplicat perquè hi ha hagut un govern a Catalunya que ha transgredit la llei. Pel que fa a la intervenció de les finances, tal com està ara segur que hi haurà mesures que faran disminuir el rendiment de comptes que ha de fer la Generalitat cap al govern central, però la situació de les finances de la Generalitat obliga que hi hagi un cert control.\nSi es donessin els resultats, farien presidenta Arrimadas o president Iceta?\nEl PP vol que a Catalunya hi hagi un govern constitucionalista i que no faci cas omís de les lleis. És l’escenari que es preveu.\nEn la qüestió nacional, quina és la recepta del PP per a Catalunya?\nÉs inqüestionable que els catalans tenim unes peculiaritats pròpies, des de l’idioma fins a la cultura. Aquest respecte hi ha de ser. De tota manera sí que vull recordar que el darrer govern de la Generalitat va fer arribar a Mariano Rajoy 46 propostes per intentar establir un marc de confiança. D’aquestes, el govern central li va acceptar parlar de 45. Només n’hi va haver una a la qual l’executiu de Rajoy va dir que no, que era la del referèndum. Sí que és cert que s’han de millorar altres coses, com el finançament o el dèficit d’infraestructures, que s’haurien de blindar.\nQuin és el missatge del PP per a la gent independentista?\nPer mi és molt clar: quan l’any 2017 t’empetiteixes i et fas més feble i quan els grans estats estan cedint sobirania cap a la Unió Europea, crec que la independència és el camí equivocat. El que hem de fer és obrir-nos i intentar pertànyer a realitats més àmplies. A més, hi ha una cosa que per mi és indiscutible: quan a Espanya li ha anat bé, a Catalunya li ha anat molt millor. No reconèixer aquesta realitat des d’aquí em sembla d’una ceguesa important.\nEl Xavi (García Albiol) és una persona que té les idees molt clares i que és molt vehement, per bé i per mal. El millor que té és que sempre parla molt clar. Tothom sap que el que diu és el que ell pensa realment. També penso que és una persona molt transparent. El que pensa és el que diu, i el que diu és el que fa.\nCom a maresmenc, quines polítiques s’haurien d’impulsar per a la comarca des del Parlament?\nM’agrada molt que em faci aquesta pregunta, sincerament. Si hi ha una comarca maltractada per la Generalitat, aquesta és el Maresme. I no ho dic jo, ho diu l’Idescat. A més, hi ha un estudi fet per la plataforma Preservem el Maresme en què es diu que fins al 2013, aquesta comarca era la penúltima de Catalunya en inversions aportades per la Generalitat. Tenim molts dèficits i necessitem polítiques d’infraestructures. En aquest sentit és indefensable que el peatge de l’autopista vagi més enllà del 2021. El Maresme també necessita, entre altres coses, polítiques que afavoreixin la cohesió social, l’educació o la sanitat.\nEl Punt Avui. Maresme 08-12-2017, Pàgina 48


Nova edició del "Memorimage" carregada de documentals vinculats al "Sense ficció" El blog de Sense ficció - TV3 Nova edició del "Memorimage" carregada de documentals vinculats al "Sense ficció" » El blog de Sense Ficció - TV3\n08/10/2013: Nova edició del "Memorimage" carregada de documentals vinculats al "Sense ficció"\nAl novembre se celebra la vuitena edició del Memorimage, el primer festival audiovisual internacional competitiu centrat en les pel·lícules que usen imatges d'arxiu.\nDivendres 4 d'octubre, es va presentar a Reus la programació de la VIII edició de Memorimage 2013 que, enguany, estarà configurada per pel·lícules nacionals i internacionals de temàtica diversa. I el "Sense ficció" hi tindrà una presència força destacada.\nLa Secció Oficial comptarà, entre d'altres, amb l'estrena internacional d'"Entre el cel i la terra, la història dels 30 anys dels aiguamolls de l'Empordà", de Tono Folguera, David Fernández de Castro i Roman Parado; i l'estrena de "Montjuïc, la muntanya odiada de Barcelona", la història de la relació de llunyania i odi, entre Barcelona i la muntanya, presentada per Lluís Permanyer. Tots dos documentals s'estrenaran pròximament al "Sense ficció".\nA la secció MemoriJove, els estudiants podran veure el documental "Avi, et trauré d'aquí!", de Montse Armengou i Ricard Belis, i "Pujol/Catalunya. El consell de guerra", d'Enric Canals, estrenats tots dos al "Sense ficció" aquest any.\nDe nou el Com es va fer... revelarà els secrets dels documentals "Montjuïc, la ciutat odiada" i "Avi, et trauré d'aquí!" mitjançant la presència dels seus directors, productors i documentalistes.\nEl 9 de novembre, a les 21.00, es farà la Cloenda de Memorimage 2013 amb l'entrega de Premis i la projecció de "Cròniques de la Sènia" de la directora tarragonina Maria Roig, un retrat d'aquest poble als anys 60.\nMés informació a http://www.memorimagefestival.org/index.php


Olga Dolgova – Pàgina 2 – AFA Onze de Setembre | Sant Quirze del Vallès\nComissió Aprenem Junts\nProtocol de recerca de voluntàries i voluntaris per a les activitats de l’escola\nComissió de casals i ludoteques\nEquip del Servei de menjador\nEl Blog del menjador de l’Onze\nL’hort de l’Onze\nActivitats extraescolars curs 2021/22\nFormularis online d’inscripció, baixes i modificacions a les activitats extraescolars\nCasals i ludoteques\nIE Onze de Setembre\nNO al tancament de les línies de P3 a Lola Anglada\nBy Olga DolgovaGeneralNo Comments\nL’AFA LOLA ANGLADA ens va informar que aquest proper any hi ha menys alumnes de p3 i per tant baixaran les ràtios a les aules.\nEnsenyament vol tancar una línia de P3 al Lola Anglada, ofertant només per alumnes que no són germans 1 sola plaça, fet que tindrà conseqüències en la saturació de les aules de P3 de totes les escoles del poble i que un cop comenci la matrícula viva tornarem a tenir aules amb 27 i 28 alumnes.\n*SI CREEU QUE NO ÉS EL MOMENT DE TANCAR AULES, SINÓ DE REDUIR RATIOS I ASSEGURAR LES MESURES DE SEGURETAT A LES AULES, NECESSITEM EL VOSTRE SUPORT.*\nPudeu omplir el següent formulari per donar el vostre suport a la mesura i fer-lo arribar a les persones que ho considereu.\nTrobareu més informació aquí i aquí.\nUs voldríem recordar que el període de inscripcions a Casal de Setmana Santa ja està obert.\nBy Olga DolgovaMenjadorNo Comments\nus passem el menú de març.\nXerrada: Olis Essencials per tota la famlia – AFA el Turonet\nXerrada on-line oberta i gratuita.\nIntroducció a l’ús dels olis essencials, com et poden ajudar tant a nivell físic com emocional.\nCom fer el teu botiquí natural, i eliminar els tòxics de la teva vida.\nData: 1 de març.\nDetalls de la reunió zoom:\nID de la reunió: 87395657193\nCodi d’accés: 248802\nXerrada AFA El Turonet- Mirades que Eduquen\nBy Olga DolgovaXerradesNo Comments\nL’AFA del Turonet va fer arribar el cartell de la propera xerrada que duren a terme. A continuació us facilitem els detalls:\nTítol: Mirades que eduquen\n“Com mirem als nostres fills? Els veiem de debò… tal com són? Hi ha mirades, emocions i actitud que encotillen i d’altres que ens ajuden a ser més lliures. Deia Sílvia C. Dubovoy, investigadora del Mètode Montessori i formadora que és urgent deixar d’etiquetar als infants i començar a treballar amb el seu esperit. “Quan ens centrem en la seva vàlua, ja no hi ha dèficits. I tothom té un valor”. “Un infant ve a aquest món ple de dons i la nostra obligació és procurar que aquests dons arribin intactes a la seva maduresa perquè els pugui mostrar al món”, afirmava Sobonfu Some, una de les veus més escoltades de l’espiritualitat africana. Quan mirem un infant amb amor, confiança, sense etiquetes, centrant-nos en el seu valor, vuits de judicis de valor, li estem donant el permís i l’entorn que necessita per ser, per créixer lliure. I per fer això hem de fer el possible per sanar les nostres pròpies ferides, perquè quan ho fem, els ajudem a curar les seves i els hi evitem que heretin la nostra “hipoteca”.”\nLa Xerrada la farà la Sílvia Díez Muntané, periodista , filosofia i escriptora amb una llarga trajectòria i experiència en xerrades d’aquest tipus.\nLa podeu conèixer- a través del seu web www.silviadiezmuntane.com\nData dilluns 15 de febrer\nID de reunió: 873 9565 7193\nBona tarda! Adjuntem els menüs per al mes de febrer.\nus passem el menu de l’més de gener.\nAprofitem per disitjar-los un Bon Any 2021!\nOlaf ens visita el dia 3 de desembre\nBy Olga DolgovaGeneral, MenjadorNo Comments\nFes un clic al imatge per veure els detalls:\nLudoteca de 21 de desembre\nEl proper dia 21 de desembre l’escola fa jornada intensiva i com sempre a part del servei de menjador s’ofereix la ludoteca per poder cobrir la jornada escolar. Aquest any més que mai per poder mantenir el protocol que ens marca PROCICAT hem de tenir una bona previsió dels nens que faran ús de la ludoteca. La data límit de inscripció és de 7 de desembre i fora d’aquest temini no s’admetrà cap inscripció. Heu d’enviar nom, cognoms i curs si esteu interessats al correu onzedesetembre@vostracuina.com (Ludoteca). Tota la informació la trobareu al document adjunt.\nPodeu consultar el menú de desembre fent un clic sobre la imatge:\nVeure aquí el calendari a pantalla completa\nAssamblea Ordinària 2021 celebració Extraescolars Junta AFA L'AFA Ludoteca menjador Menú Onze de Setembre Socialització Xerrades\nc/ Castanyers s/n\nCoordinació de menjador (Yolanda) Horari d'atenció: de les 9h a les 10 h\nCoordinació d'extraescolars (Moisès) Horari d'atenció: de les 16.45h a les 17.15h\nXERRADA SOBRE L’ALIMENTACIÓ INFANTIL SALUDABLE 26 de novembre de 2021\nMillores als patis i diversos espais de l’Institut-escola Onze de Setembre 17 de novembre de 2021\nPla d’organització de l’Institut escola Onze de Setembre, pel curs 2021-2022. 9 de setembre de 2021\nVols conèixer una mica millor a tot l’equip que treballa a l’escola? 7 de juny de 2021\nXerrada: “Mites alimentaris” 3 de juny de 2021\nSubscriu-te al blog de l’AMPA\nCom a subscriptor, rebràs un correu electrònic sempre que publiquem novetats al blog de l'AMPA.\n© 2021 AFA Onze de Setembre | Sant Quirze del Vallès.


El temps a Palamós: Dissabte 6 de maig: alguna roina de matinada, mar de fons i màximes de 23ºC\nDissabte 6 de maig: alguna roina de matinada, mar de fons i màximes de 23ºC\nTemps assolellat i intervals de núvols baixos a La Fosca, el passat dissabte 6 de maig a primeres hores de la tarda. Foto mostrada a la web de Ràdio Palamós.\nLa bonança ens va deixar màximes de 23ºC a l'interior de la comarca. A Palamós es van fregar els 20ºC, amb 19,1ºC registrats al centre del nucli antic.\nTal com es preveia, durant la matinada del passat dissabte 6 de maig, a Palamós van caure algunes roines molt fines i inapreciables, les quals portaren un mica de fang associat que quedà marcat en els vidres dels cotxes aparcats a l'exterior.\nTot i que a la nostre zona no es va recollir cap dècima de litre, a la tarda van poder crèixer núvols una mica més gruixuts cap al prelitoral de Girona que hi descarregaren algun ruixat o plugim.\nAmb el pas de les hores, les lleus precipitacions es traslladaren cap al nord del Baix Empordà, i en aquest sector encara es va recollir alguna cosa.\nA Bellcaire d'Empordà caigueren 1,8 mm., 1,6 mm a Les Olives., 0,4 mm a Verges., 0,3 mm a Torroella de Montgrí i a La Tallada d'Empordà.\nMés dades meteorològiques del passat dissabte 6 de maig del 2017 a Palamós., temperatura màxima 19,1ºC, mínima 14,3ºC. Estat del cel: matinada ennuvolada i caiguda d'alguna roina inapreciable amb fang., a 1ª hora del dia es van veure 3/8 Ci i Ac, juntament amb 1/8 Sc., durant la resta de la jornada el temps assolellat es va veure intercalat amb alguns intervals de núvols baixos, entre 2/8 i 5/8 Sc., a la tarda es veia el cel força negre cap a l'horitzó nord.\nVent: fins les 08:30h hi va haver vent del NO, O i ONO, a 2/5 km/h de mitjana., a partir de llavors vent de direcció SO, SSO i S, a 5 km/h de mitjana., a partir de les 10:30h vent del SE, E i ENE, a 10 km/h de mitjana., a partir de les 18:00h vent de component variable, a 2/5 km/h de mitjana., a partir de les 20:00h vent del SO, OSO, O i ONO, a 2/5 km/h de mitjana.\nEstat de la mar amb maror, mar de fons de llevant (ones de 0,5 metres)., mar endins hi havia de maror a forta maror (onatge sig. de 1,17 metres a les 08:00h davant del cap de Begur, de 1,29 metres a les 12:00h, de 1,52 metres a les 18:00h i de 1,41 metres a les 20:00h)., alçada màxima de l'onatge 2,66 metres a les 16:00h (davant del cap de Begur).\nImatge composada dels radars meteorològics del passat dissabte 6 de maig a les 03:36h. Podem observar la caiguda d'algun plugim dispers.\nMar de fons observada el passat dissabte 6 de maig a La Fosca.\nAixí mateix, podem veure com les temperatures màximes van pujar respecte el dia anterior a totes les poblacions del Baix Empordà, el passat dissabte 6 de maig.\nPer exemple, a Torroella de Montgrí la màxima va ascendir 2,3ºC respecte el dia anterior, a La Bisbal d'Empordà ascendí 2,1ºC i a Castell d'Aro pujà 1,9ºC.\nA Palamós la temperatura màxima va pujar 1,5ºC.\nEn aquest sentit, els 23,3ºC de Monells van ser la màxima més alta del dia, en canvi, els 18,9ºC de Palamós-La Fosca van ser la màxima més baixa.\nSi ens fixem en les temperatures mínimes, es veu com aquestes van variar molt poc respecte el divendres i, a més, van tenir comportaments diferents segons l'indret.\nEn aquest sentit, a La Tallada d'Empordà la mínima va pujar 1,4ºC respecte el dia abans i a Castell d'Aro pujà 0,4ºC, per contra, a Monells va descendir 0,7ºC i a La Bisbal d'Empordà descendí 0,2ºC.\nEls 9,0ºC que hi van haver a Monells foren la mínima més baixa de la jornada, per contra, els 14,3ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat dissabte 6 de maig al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 23,3ºC (9,0ºC)., La Bisbal d'Empordà 23,0ºC (10,4ºC)., Torroella de Montgrí 21,6ºC (11,9ºC)., La Tallada d'Empordà 21,6ºC (11,3ºC)., Castell d'Aro 21,3ºC (10,6ºC).\nTemps assolellat amb intervals d'estratocúmuls i mar de fons, el passat dissabte 6 de maig a primeres hores de la tarda.


Bolca un camió carregat de porcs i aixafa un cotxe a Castelló de Farfanya – Comarques de Ponent\nBolca un camió carregat de porcs i aixafa un cotxe a Castelló de Farfanya\nUn camió carregat de porcs ha bolcat aquest dimecres al matí a la C-26 a Castelló de Farfanya i ha aixafat totalment un turisme. Segons el Servei Català de Trànsit (SCT), a l’interior del vehicle no hi havia ningú perquè la conductora feia només un minut que havia baixat per saludar una persona.\nSegons el Servei d’Emergències Mèdiques (SEM), la dona ha resultat ferida menys greu i ha estat traslladada a l’hospital Arnau de Vilanova de Lleida.\nPer la seva part, els Bombers han ajudat el conductor del camió a sortir de la cabina, ja que estava atrapat mecànicament, i han desconnectat el vehicle.\nEl camió transportava uns 800 porcs petits dels quals uns 200 haurien mort a conseqüència de l’accident.


Finalitza l'ampliació de la depuradora de Cornellà del Terri - El Gerió Digital\nFinalitza l'ampliació de la depuradora de Cornellà del Terri\nL'ACA hi inverteix 1,9 MEUR\nDimecres, 1 d'agost de 2018 11:30h\nDepuradora de Cornellà del Terri que dóna servei a municipis del Pla de l'Estany\nL'Agència Catalana de l’Aigua (ACA) va establir la millora de la depuradora del Terri al Pla de l'Estany com a "urgent i prioritària" dins el Programa de Mesures, amb l’objectiu d’agilitzar les obres per garantir el compliment dels paràmetres de la directiva europea el més aviat possible.\nLes obres, que han costat 1,9 milions d'euros, formen part del Programa de mesures del Pla de Gestió del Districte de Conca Fluvial de Catalunya (2016-2021). El cabal de disseny nou és 12.000 metres cúbics per dia, suficient per atendre una població de 83.200 habitants equivalents. El que s'ha aconseguit és millorar la qualitat de l’aigua tractada, adaptant-se així als requeriments legals. Segons la Directiva 91/271/CEE, del Consell sobre el tractament de les aigües residuals urbanes, el límit màxim de nitrogen total present a l’efluent de la depuradora ha de ser 15 mg/l.\nLa depuradora de Terri, que tracta les aigües residuals de Banyoles, Porqueres, Camós i Cornellà de Terri, va ser inaugurada l’any 1992 i ha estat motiu de diverses ampliacions i modificacions al llarg dels anys. Aquests últims treballs han suposat una inversió d'19 milions d'euros i el termini d'execució de les obres ha estat d'un any i mig.\nLes depuradors de Figueres i Berga\nAquesta no és l'única depuradora que s'ha millorat pels mateixos motius. També figuren les de Figueres i Berga, ambdós municipis afectats per l'inici d'un expedient sancionador de la UE per incomplir la directiva comunitària de tractament d'aigües residuals.\nPel que fa a la depuradora de Figueres, les obres estan en una fase molt avançada d’execució i es preveu que acabin a finals de setembre d'aquest any. L’objecte principal és dotar a la instal·lació d’un procés biològic per a la reducció del nitrogen amb una inversió de gairebé 4,5 milions d’euros.\nPel que fa les obres de la depuradora de Berga, aquestes estan finalitzades i en servei. Els treballs, que han costat 2,4 milions d’euros, van consistir en una millora del tractament biològic existent per aconseguir ajustar-se als valors màxims establerts a partir d'un procés de baixa càrrega i aeració perllongada amb nitrificació – desnitrificació els nivells del nutrients (nitrogen i fòsfor). L’actuació s'ha finançat des de la Diputació de Barcelona i l'ha executat el Consell Comarcal del Berguedà, que és l’administració competent del sanejament a la comarca.\nLes tres obres d'ampliació i millora han suposat una inversió de més de 8,8 milions d'euros.


Presentació de GNU Social de l'associació Semilla i IBM | Corretgé.com\nPresentació de GNU Social de l'associació Semilla i IBM\nGNU Social és un espai que vol convertir-se en un centre d'ajuda presencial i online sobre programari lliure per a la sev aplicació a ONG i els seus projectes. Compta amb documentació copyleft, descàrregues, consultoria gratuïta, etc.\nGNU Social és un projecte de l'associació Semilla en col·laboració amb IBM. La iniciativa compta amb documentació copyleft, descàrregues, consultoria gratuïta, formació, xarxes, etc. i ajudarà al Tercer Sector en el seu procés d'Informatització a través d'eines de Programari Lliure.\nLourdes Ibáñez, presidenta de Semilla, va explicar durant la presentació del projecte GNU Social que la responsabilitat social corporativa (RSC) és encara "pura cosmètica".\nComparativa costos generals de l'ús del programari lliure i del privatiu:\nEtiquetes de comentaris: IBM


Manat de pastanagues - Can Riera\n> Verdures>Manat de pastanagues\nÉs la pastanaga servida amb la fulla, tal i com es cull. Un dels avantatges de presentar la pastanaga amb fulla és que aquesta ens indica si és de fresca o no. Quan més verda és la fulla, més poc temps fa que s’ha collit del camp.\n1,60 € / manat\nL'experiència amb què comptem a Can Riera ens permet oferir-te els millors productes. En aquest cas, la pastanaga servida amb la fulla tal com es cull. Un dels principals avantatges d’aquesta presentació és que ens indica si està fresca o no. Com més verda sigui la fulla, menys temps fa que ha estat collida al camp.\nAquest tipus de pastanaga venuda en manat té un color taronja molt viu i destaca per les seves fulles verdes i llargues. El sabor és lleugerament dolç, el que fa que combini excepcionalment bé amb altres verdures com la mongeta verda o els pèsols.\nEs poden cuinar de maneres molt diverses: des de ser rostides a la graella a enfornar, estofar, bullir, coure al vapor o en microones. Tant si es cuinen d’una forma o una altra, sempre aporten profunditat i un toc dolç a qualsevol plat en el que hi siguin presents.\nLa pastanaga és de les verdures que més quantitat de vitamina A conté. El sabor dolç que té és degut als sucres i el color taronja a causa del carotè. Pot durar fins a 2 setmanes a la nostra nevera.\nLa pastanaga és una planta en la qual s'ingereix l'arrel. La planta com a tal, pot arribar a mesurar fins a un metre d'alçada. És de les hortalisses que té una major tradició pels seus efectes medicinals, on destaca especialment per les seves propietats beneficioses per a la salut ocular.\nLa pastanaga té origen a l'Àsia Central i la Mediterrània. Es porta conreant i consumint des de fa molts segles. En els primers anys del seu cultiu, les arrels tenien color violeta, però des de 1700 es van començar a seleccionar les variants taronges.\nLa pastanaga no ha de faltar en la nostra dieta diària i des de Can Riera, treballem per fer la millor selecció per a tu. A què esperes per provar-les?


Resenya històrica coral | anticsescolans.cat\nResenya històrica coral\nRESENYA HISTÒRICA DE LA CORAL\nLa “Coral Antics Escolans de Montserrat” va ser fundada l’any 1948 en el sí de la “Unió Escolans de Montserrat” per Leo Massó, Lluís Ximenis i un grup de cantaires tots ells antics escolans, encoratjats pel P. Ireneu Segarra, que va morir el 19 de novembre del 2005, però que en tot moment n’ha estat un important valedor.\nLa Coral es un cor de veus masculines i des la seva creació ha prestat sempre un màxim interès en la interpretació de música litúrgica tan en la seva vessant monòdica amb el cant gregorià, com polifònica dels autors més reconeguts, no oblidant tampoc els compositors del romanticisme i la música popular catalana.\nAl llarg d’aquests 59 anys d’història ha actuat a arreu del país, també en el resta del estat i en varies ciutats d’Europa. Entre els cicles que cal destacar hi ha el Teatre Medieval del Tinell (Barcelona) i més recentment la participació coral en varies operes en el Gran Teatre del Liceu. (“L’holandès errant”, “Billy Budd” i “Aida”) Col·labora ocasionalment amb la Capella de Música i l’Escolania de Montserrat en algunes celebracions litúrgiques i concerts.També ha realitzat enregistraments per la televisió i produccions discogràfiques.\nDes de finals del 1996 el seu director és en Jordi Boltes i Arcusa.


» La increïble histria del Dr. Floit & Mr. PlaEls Joglars\nLa increïble histria del Dr. Floit & Mr. Pla\nEstrenat el 15 de setembre de 1997 al Teatre Romea (Barcelona).\nEs va representar fins el 31 de Gener de 1999.\nA les portes del segle XXI tot el que expliquem els majors de 50 anys té moltes probabilitats de convertir-se en l’inventari nostàlgic d’un món que s’extingeix harmònicament amb el mil·leni. És obvi que el 2000 s’emportarà per davant el record viu del què ha estat el segle més sanguinari de la història, i possiblement a les noves generacions europees els semblarà una ficció els brutals genocidis practicats en aquest mateix territori.Però també els semblarà igualment increïble que tant sols uns anys abans, la vida es desenvolupava amb una certa mesura i era possible menjar unes sardines a la brasa en una platja deserta o simplement tenir temps per perdre i badar. Temps per llegir Josep Pla, que ha fet d’aquest passat immediat una descripció excepcional i certament inigualable en extensió. Ell és el gran notari d’un món del qual n’hem conegut encara algunes restes convertides avui ja en purs folklorismes per consum turístic.\nNo obstant, el que m’ha sorgit quan he volgut fer reviure a l’escena diverses aproximacions a la figura del gran escriptor, no és únicament una història del passat sinó també la descripció d’algunes constans de la nostra tribu perfectament vigents encara. Una tribu tocada per l’esquizofrènia entre la materialitat descarnada i el sentimentalisme desfermat davant els símbols de la gran causa (una causa tampoc massa ben definida). Aquesta dualitat entre els dubtes d’identitat, de llengua o de relacions amor-odi amb els veïns espanyols, configura alguns trets essencials d’aquest racó mediterrani, on la majoria dels seus habitants practiquen la transformació instantània com el Dr. Jekyll i passen de sublims a grollers, de reprimits a sensuals, d’introvertits a fatxendes, de creatius a mesquins, de col·laboracionistes a patriotes (sense comptar el tòpic del seny i la rauxa).\nÉs possible que això tingui només una relació indirecta amb l’obra, però puc assegurar que tot el que hi passa és real i autèntic, i ho és perquè ha succeït en un o altre moment encara que sigui a persones diferents. Però també és autèntic perquè el teatre que ens agrada construir és essencialment realista per la seva vinculació directa amb l’entorn immediat. El nostre parc temàtic regional permet encara retrobar aquestes personalitats ferotgement individualistes, incoherents, sentimentals i de passions poc pràctiques per conviure en la nova Europa funcional i preservativa.\nFatalment el nou segle ho farà “passar tot avall” com deia Pla i en aquest tot s’inclouran pàtries, paisatges, costums i orgulls diferencials. Qualsevol mania personal pagarà impostos i ningú s’emocionarà escoltant el “Virolai” o la “Dama d’Aragó” com ho fan els protagonistes de l’obra. Potser és lamentable, però si les noves directrius de Brusel·les desterren per sempre els cataclismes bèl·lics entre europeus, benvingut sigui el segle XXI encara que ho sigui a costa d’una certa clonització.\nAra bé, jo que sóc un home d’aquest segle, contaminador, individualista, contradictori i fervent admirador de Pla, no puc fer altra cosa que aquesta “Increïble història del Dr. Floit & Mr. Pla”. Que hi farem! També “passaré avall”.\nÉs difícil resumir, al llarg d’aquests 35 últilms anys, quins han estat els moments més apassionants, els més tensos o els més divertits. L’arxiu que la companyia ha anat acumulant durant aquest temps representa el testimoni no tan sols d’una trajectòria teatral, sinó també d’un fragment d’història del país, degut a la implicació que ha caracteritzat sovint el nostre teatre.\nPotser els darrers anys no han estat tan bel·licosos (alguns en han donat per impossibles) però s’ha aconseguit, a canvi, afermar una solidesa en els mètodes de treball, sense precedents en el passat del grup. De vegades la guerra en tots els fronts no podia deixar d’afectar la dedicació a l’objectiu essencial de l’escena. Per això aquests últims temps m’atreveixo a assenyalar-los com els de l’assoliment d’una certa utopia tant pel que fa referència a la manera de treballar com per les relacions de respecte i apreci mutu que s’han anat consolidant amb els anys.\nHem viscut fent el teatre que ens ha vingut de gust, hem practicat un desvergonyiment i un “descaro” que ens han estalviat moltes úlceres i ens hem divertit comprovant com les provocàvem nosaltres a uns quants prepotents. També hem sofert solidàriament que és, sens dubte, una manera més agradable de patir. No ens ha calgut comportar-nos servilment amb els qui remenen les cireres i per això hem rigut rebutjant premis milionaris o parodiant als nostres fidels detractors. Hem disfrutat d’una audicència nombrosa que ha esta sempre generosa i entusiasta, autèntica clau de la nostra supervivència. Què més es pot demanar? Potser se’m podria demanar que tingués el pudor de no escriure aquestes ratlles per no emprenyar més els qui no han tingut tanta fortuna? Francament no és la meva intenció. Explico aquests intimitats per testimoniar públicament la possibilitat d’existència d’un projecte rigorós, durador, apassionant, trangressor i rendible, sense necessitat de recórrer a la indignitat professional que envaiex avui bona part del nostre gremi.\nAra bé, també molts professionals han aportat la seva generositat i esforç en aquesta companyia, els recordo amb precisió un per un, fins i tot els torracollons – que també n’hem sofert alguna mostra – però que la distància afortunadament tendeix a mitificar. No obstant, tampoc escriuria avui aquest paper sense el talent i la lleialtat de Jesús Agelet, Jordi Costa, Lluís Elias, Josep M. i Ramon Fontserè, Pilar Sáenz i Xevi Vilà, ells són els meus entranyables socis durant els últims quinze anys. Ells són en definitiva “Els Joglars”.\nDirecció i Escenografia – disseny: Albert BOADELLA\nFigurins: Mariel SORIA\nAssistents a la direcció: Marc HERVAS, Xevi VILÀ\nEscenografia – realització: Jordi COSTA\nEscenografia – disseny: DINO IBÁÑEZ\nIl·luminació – disseny: Jordi PLANAS, Lluís QUINTANA\nAtrezzo i telons: CASTELLS I PLANAS\nTècnic d’il·luminació: Francesc MONTANÉ\nTècnic de so: Josep PUIGDOLLERS\nGestió i producció: Josep M. FONTSERÈ\nDistribució i gira: Els Joglars


Federació Ensenyament CCOO-PV | 28 de enero de 2021\nVaga UPV: el recurs interposat per CCOO força la retirada dels servicis mínims\nLa UPV retira els servicis mínims establits per a la vaga del professorat ASSOCIAT, pel recurs interposat per CCOO, ja que no és competència del Rector establir-los.\nConcentración Vaga UPv\nSense els servicis mínims ja no es garantix la docència, les pràctiques, avaluacions, etc., que corresponguen al professorat associat en vaga.\nLes universitats saben perfectament que la utilització que s'ha fet de la figura de professor ASSOCIAT durant la crisi no ha sigut correcta, a causa dels retalls del Govern i la taxa de reposició de professorat a zero. El que els ha portat a abusar d'esta figura per a poder dur a terme la docència.\nA hores d'ara ens trobem amb un nombre elevat de professorat associat, per la qual cosa és el moment que es pose fi a este problema. Per això exigim una negociació seriosa que equipara els seus drets amb la resta de professorat. És necessari estabilitzar el personal afectat per estes circumstàncies, reconeixent-li els drets que li corresponen, un salari acord i un compromís d'estabilització d'esta plantilla a través de les vies d'accés legals.\nEstà clar que no tot el professorat associat es troba en la mateixa situació, un percentatge d'ells continuaren sent associats que és el que són, però el percentatge que ha sigut contractat d'esta manera, perquè no hi havia una altra, amb promeses d'una regularització de la seua situacióNECESSITA ALTERNATIVES.\nDemanem a l'equip rectoral, al professorat i a l’alumnat d'esta Universitat la seua comprensió i suport davant d'esta situació. El professor/a associat/da és un/a compañy/a més exercint les seues funcions, braç a braç amb els altres professors, per la qual cosa no es poden obviar les seues reivindicacions, HA ARRIBAT L'HORA D'ASSENTAR-SE I NEGOCIAR SOLUCIONS.


La Copa Osona celebra la 20a edició essent competició internacional - Copa Osona Trial\nGairabé 150 participants es reunien a primera hora del dissabte per fer el reconeixement de les zones, un total de 5 que els riders havien de completar dues vegades. A les 9.00 es donava la sortida a les proves R1, R2, R3, Màster, Alevins, Opens, Principiants, Benjamins i Pre Benjamins. L’horari d’aquestes proves es va veure modificat per l’onada de calor, que va ser també una de les protagonistes de la jornada de dissabte.\nLa jornada seguia a les 16.00 amb el reconeixement de les zones per part de l'elit femení i masculí. Entre els assistents figuraven reconeguts riders internacionals, és el cas de l'equip francès que arribava a l'espectacular circuit de Mas de Bigues en cerca dels punts UCI i també amb la voluntat de mesurar-se abans de l'imminent inici de la Copa del Món, prova a la qual es donarà el tret de sortida el cap de setmana del 6 i 7 de juliol a Austria.\nUn total de 24 elits masculí i 5 elits femení d'entre els que destaquen Manon Basseville, campiona de França i 2a en rànquing internacional, la catalana Alba Hidalgo, 5a en el rànquing internacional i la madrilenya Vera Barón.\nLa prova masculina ha comptat amb la participació de riders de primer nivell internacional. És el cas de l'alemany Dominik Oswald, 3r del món 20". Sergi Llognueras, subcampió del món 26". Nicolás Vallée, número u en el rànquing internacional 26", el que fou tres vegades campió del món 26" Vincent Hermance, Eloi Palau campió del món junior 2016 i 4t campionat del món 2018, Pol Tarrés, sisè en el rànquing internacional i Noah Cardona 8è del món 26"\nUna hora i mitja més tard es coneixien els finalistes que disputarien a continuació les finals del Trofeu Internacional Ciutat de Vic.\nEn categoria femenina les millors riders van estar: Manon Basseville, Alba Hidalgo i Vera Varon. Les tres participants van completar una sola volta de les cinc zones de la Copa Osona. La victòria va estar per Vera Baron, seguida per la francesa Manon Basseville. Completava el podi la catalana Alba Hidalgo.\nA continuació es va disputar la final masculina amb els sis millors riders de la jornada: Eloi Palau, Sergi Llongueras, Dominik Oswald, Vincent Hermance, Pol Tarrés i Nicolàs Vallée. En aquesta categroria es va viure una animada final on el podi no es va decidir fins a la darrera zona, on Pol Tarrés va completar amb 50 punts. Completaven el podi dos membres de l’equip francès, Nicolás Vallée en 2a posició i Vincent Hermance en el 3r caixó del podi.\nLa victòria de la Copa Osona va estar per Domènec Lladó, qui arribava a la prova amb tres punts d’avantatge sobre el 2n classificat, l'osonenc Jordi Araque. Una distància que Lladó va saber augmentar, completant la copa amb 93 punts, quatre per sobre de Araque amb 89 punts. Completava el podi Toni Guillén.\nEl lliurament de premis va comptar amb l’assistència de Toni Reig, director del Consell Català de l’Esport i l’Activitat Física, Pere Ponts, diputat adjunt d’esports de la Diputació de Barcelona, Josep M. Roca, regidor d’esports de l’ajuntament de Vic i Joaquim Vilaplana, president de la Federació de Ciclisme. Tots ells coincidien en la importància d’esdeveniments esportius internacionals i en la voluntat de potenciar-los.\nFinalistes femenines Manon Basseville, Vera Barón, Alba Hidalgo\nPol Tarrés, guanyador masculí\nVíctor Pérez, guanyador R2